**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA JU MCDR VUKOVAR (GLAVA 04110)**

OBRAZLOŽENJE OSTVARENJA PRIHODA I RASHODA

U izvještajnom razdoblju ukupno ostvareni prihodi iznose **6.099.930,13 eura s indeksom izvršenja od 94,33%** (prihodi se odnose na 6 – prihodi poslovanja, dok 7 – prihodi od prodaje nefinancijske imovine nisu ostvareni). Najveći dio u iznosu od 5.049.055,30 eura odnosi se na prihode iz nadležnog proračuna za financiranje redovne djelatnosti i sredstva učešća za pomoći za financiranje projekta Digitalizacija arhivskog gradiva iz Domovinskog rata (izvor 11 i izvor 12). Prihodi temeljem tekućih pomoći od institucija EU (izvor 563) u iznosu od 967.808,73 eura namijenjeni su za financiranje projekta Digitalizacija arhivskog gradiva iz Domovinskog rata. Prihodi od pruženih usluga (izvor 31) u iznosu od 83.066,10 eura čine prihodi od zakupa restorana Istra, prihodi od usluga smještaja u hostelu Dubrovnik, prihodi od zakupa za smještaj antenskih prihvata i zakupa reklamnog prostora.

U odnosu na isto razdoblje prethodne godine indeks izvršenja ukupnih prihoda iznosi 102,97% (u 2023. godini ostvareni prihodi iznosili su 5.923.956,02 eura).

Na dan 31.12.2024. godine raspoloživ višak prihoda i primitaka iznosi 69.185,33 eura. Višak prihoda se sastoji od neutrošenih vlastitih prihoda od pružanja usluga.

U izvještajnom razdoblju ukupno ostvareni rashodi za financiranje pet aktivnosti Javne ustanove „MCDR Vukovar“ iznose **6.030.744,80 eura s indeksom izvršenja od 93,31%.**

Rashodi poslovanja (razred 3) izvršeni su u iznosu od 6.016.314,65 eura s indeksom izvršenja od 93,45%, a najveći dio rashoda odnosi se na drugu aktivnost Edukacija o vrijednostima Domovinskog rata preko koje se realizira projekt „Posjet učenika osmih razreda Vukovaru“. Navedena sredstva utrošena su za prijevoz učenika, prehranu učenika i nabavu ulaznica za potrebe posjeta muzejima. Rashodi za nabavu nefinancijske imovine (razred 4) izvršeni su u iznosu od 14.430,15 eura s indeksom izvršenja od 56,15%.

U odnosu na isto razdoblje prethodne godine indeks izvršenja ukupnih rashoda iznosi 102,57% (u 2023. godini izvršeni rashodi iznosili su 5.879.660,33 eura).

BROJ: MCDR Vukovar-II/1-25-10-6

U Vukovaru, 14. ožujka 2025. godine

RAVNATELJ USTANOVE

Krunoslav Šeremet, dipl. ing.